*Projekts*

LATVIJAS REPUBLIKAS MINISTRU KABINETA SĒDES

PROTOKOLLĒMUMS

Rīgā Nr. \_\_\_ 2017.gada \_\_\_ .\_\_\_\_\_\_\_

**\_\_\_\_ .§**

**Informatīvais ziņojums „Par Valsts ugunsdzēsības un glābšanas dienesta speciālo ugunsdzēsības un glābšanas transportlīdzekļu un speciālās tehnikas iegādi, papildu nepieciešamo personālu esošo struktūrvienību nepārtrauktas darbības nodrošināšanai, kā arī depo ēku būvniecību, pārbūvi vai atjaunošanu un papildus nepieciešamo finansējumu 2018.gadam un turpmākajiem gadiem”**

**TA-**

1. Pieņemt zināšanai iesniegto informatīvo ziņojumu.
2. Jautājumu par Iekšlietu ministrijai papildu nepieciešamo finansējumu speciālo transportlīdzekļu iegādei Valsts ugunsdzēsības un glābšanas dienesta funkciju veikšanai 2018.gadā 10 401 295 *euro* apmērā, 2019.gadā un turpmāk ik gadu 10 221 295 *euro* apmērā, izskatīt Ministru kabinetā likumprojekta „Par vidējā termiņa budžeta ietvaru 2018., 2019., un 2020.gadam” un likumprojekta „Par valsts budžetu 2018.gadam” sagatavošanas procesā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām.
3. Jautājumu par papildus amata vietu un to uzturēšanai nepieciešamo finansējumu Valsts ugunsdzēsības un glābšanas dienestam risināt kopā ar konceptuālo ziņojumu “Par valsts politiku ugunsdrošības jomā”.
4. Atļaut uzsākt publiskās un privātās partnerības modeļa izvērtēšanas procesu Liepājas 2.daļas 2.posteņa, Siguldas daļas, Jēkabpils daļas Viesītes posteņa, Alūksnes daļas, Talsu daļas Dundagas posteņa, Krāslavas daļas Dagdas posteņa, Jelgavas daļas Kalnciema posteņa, Talsu daļas, Olaines daļas, Preiļu daļas, Madonas daļas, Dobeles daļas, Liepājas 1.daļas 1.posteņa, Liepājas daļas Priekules posteņa un Kuldīgas daļas Alsungas posteņa depo ēku būvniecībai, pārbūvei vai atjaunošanai.
5. Iekšlietu ministrijai veikt iepirkumu Informatīvajā ziņojumā paredzēto Valsts ugunsdzēsības un glābšanas dienesta ēku būvniecības, pārbūves vai atjaunošanas projekta finanšu ekonomiskā pamatojuma sagatavošanai, izmantojot privātās un publiskās partnerības modeli, finansējumu pamatojuma izstrādes pakalpojuma apmaksai 60 000 *euro* apmērā (neieskaitot PVN) nodrošinot Iekšlietu ministrijas budžeta apakšprogrammas 40.02.00 “Nekustamais īpašums un centralizētais iepirkums” ietvaros.
6. Jautājumu par Iekšlietu ministrijai papildu nepieciešamo finansējumu Valsts ugunsdzēsības un glābšanas dienesta depo ēku būvniecībai, pārbūvei vai atjaunošanai izskatīt Ministru kabinetā pēc šī protokollēmuma 5.punktā paredzēto finanšu - ekonomisko aprēķinu veikšanas likumprojekta „Par vidējā termiņa budžeta ietvaru 2018., 2019., un 2020.gadam” un likumprojekta „Par valsts budžetu 2018.gadam” sagatavošanas procesā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām.
7. Iekšlietu ministrijai pēc šī protokollēmuma 5. punktā paredzēto aprēķinu veikšanas sagatavot un iesniegt Ministru kabinetā konceptuālo ziņojumu par finanšu ekonomiskā pamatojuma rezultātiem un paredzētajām darbībām, lai nodrošinātu Valsts ugunsdzēsības un glābšanas dienesta ēku būvniecību, pārbūvi vai atjaunošanu.

Ministru prezidents Māris Kučinskis

Valsts kancelejas direktors Mārtiņš Krieviņš

Iesniedzējs:

Iekšlietu ministrs Rihards Kozlovskis

Vīza:

valsts sekretāre Ilze Pētersone–Godmane

Jurijs Režģis, 67075864

jurijs.rezgis@vugd.gov.lv